ལ་གྱི་གཞུང་རྣམས་འཕོ་བའི་གདམས་པ་མཐར་ཐུག་པ་ཡིན་པར་མཁས་གྲུབ་རྗེས་གསུངས་པ་ལྟར་ཡིན་ལ།གཤེད་དམར་གྱི་རྒྱུད་དང་།འཇམ་དཔལ་ཞལ་ལུང་ལས་མདོར་བསྡུས་ཙམ་དང་།མ་རྒྱུད་རྡོ་རྗེ་གདན་བཞི་དང་།སཾ་བྷུ།
དང་།བདེ་མཆོག་སྡོམ་འབྱུང་སོགས་སུ་གསལ་བར་བཞུགས་ཤིང་།མདོར་ན་རྡོ་རྗེ་ཐེག་པ་གསར་རྟིང་གི་གཞུང་ཚད་ལྡན་དུ་མ་ལས་བྱུང་བ་མཐའ་དག་མཚན་གྱི་འདོགས་ལུགས་དང་དམིགས་པའི་སྒོ་བསྡུ་རགས་རིམ་གྱི་ཁྱད་ཙམ་མ་གཏོགས
དོན་གྱི་གནད་འགག་གང་དུ་འཕོ་བའི་ཞིང་དེར་སྐྱེ་བའི་རྒྱ་ཚོགས་བསགས་ཤིང་།བླ་མ་དམ་པའི་དྲུང་ནས་འདིའི་ཁྲིད་ལེགས་པར་ཞུས་ཏེ།དེ་ལ་ཐོས་བསམ་བསྒོམ་པའི་གོམས་པ་མཐར་དབྱུང་བར་བྱས་ནས་ནམ་ཞིག་བརྩེ་མེད་གཞིན་རྗེས་
འཁྲིད་པའི་མཚན་མ་མངོན་དུ་གྱུར་པ་ན།དེའི་ཚེ་བདེ་བ་ནས་བདེ་བར་འགྲོ་བའི་དགའ་བྲོད་ཀྱི་བསམ་པས་ཐབས་མཆོག་འདི་འདྲ་གོམས་པའི་གནང་ལ་བརྟེན་ནས་བདེ་བ་ཅན་སོགས་དག་པའི་ཞིང་དུ་སྐད་ཅིག་གིས་འཕོ་ནུས་པ་ཞིག་དགོས་པ་ནི་ཐམས
ཅད་དགོངས་པ་གཅིག་ཏུ་གནས་ལ།གཞན་དུ་ན་ཐུན་མོངས་ཕལ་མོ་ཆེ་དག་སྡིག་སྐྱོང་དགེ་སྒྲུབ་ལ་མ་འབད་པར་རྩ་རླུང་ཐིག་ལེའི་དམིགས་རྣམ་ཙམ་ཞིག་སྐྱོང་ནས་དག་ཞིང་དུ་འཕོ་བར་རློམ་པ་དག་ནི་ཇི་སྐད་དུ།དཔལ་མགོན་ཀླུ་སྲུབ་ཀྱིས།
མི་དགེ་བ་ལས་སྡུག་བསྔལ་ཀུན།།དེ་བཞིན་ངན་འགྲོ་ཐམས་ཅད་དོ།།དགེ་ལས་བདེ་འགྲོ་ཐམས་ཅད་དང་།།སྐྱེ་བ་ཀུན་ཏུ་བདེ་བ་དག།ཅེས་གསུངས་པ་ལྟར་རྒྱུ་འདི་ལས་འབྲས་བུ་འདི་འབྱུང་གི་ལས་འབྲས་ལ་འོལ་སྤྱི་ཙམ་གྱི་ངེས

པ་ཅུང་ཟད་ཀྱང་མེད་པའི་ནང་རྟགས་ཕྱི་རོལ་གྱི་རྒྱན་དུ་དངོམས་པར་ཟད་དོ།།དེས་ན་བསླུ་བ་མེད་པའི་གནད་དེ་དག་ལ་ལུང་ཙམ་ཁོ་ན་ལ་སྐྱབས་སུ་མི་མཆི་བར་འཐད་ལྡན་གྱི་རིགས་པས་ངེས་པ་རྙེད་པའི
སྒྲུབ་པ་པོ་ལམ་ཐུན་མོང་པས་རྒྱུད་སྦྱངས་ཤིང་།བསྐྱེད་རིམ་དང་རྫོགས་རིམ་བསྒོམ་ནས་རབ་ཚེ་དེ་ལ་འཚང་རྒྱ་ཐུབ་པའི་གང་ཟག་ལ་འཕོ་བའི་གདམས་པ་མི་དགོས་པ་ཡིན།འབྲིང་བར་དོར་འཚང་རྒྱ་བ་ལའང་འཕོ་བའི་གདམ
པ་གསུངས་པ་ཡོད་ཀྱང་གཙོ་བོ་ནི་སྐྱེ་བ་བརྒྱུད་ནས་འཚང་རྒྱ་དགོས་པ་རྣམས་སྐྱེ་བ་ཕྱི་མར་སྔགས་སྤྱོད་པའི་རྟེན་ཁྱད་པར་ཅན་དུ་སྐྱེ་བ་བླང་བའི་ཐབས་སུ་འཕོ་བའི་གདམས་པ་གསུངས་པ་འདི་ནི་མདོ་རྒྱུད་ཐམས་ཅད་ཀྱི
མཆོག་ཏུ་གྱུར་པ་སྔགས་བླ་མེད་ཀྱི་རྒྱུད་སྡེ་ནས་བཤད་པའི་ཉམས་ལེན་གྱི་སྙིང་པོ་ཕུལ་དུ་བྱུང་བ་ཞིག་ཡིན་པར་དགོངས་ནས་དམ་པ་མང་བློ།རྒྱུད་སྡེ་འོག་མ་རྣམས་སུ་འཕོ་བའི་རྣམ་གཞག་དངོས་སུ་གསུངས་པ་མེད་ཀྱང་བླ
མེད་ཀྱི་གདམས་པས་རྒྱས་བཀབ་ནས་འོད་དཔག་མེད་སོགས་ལྷ་དུ་མར་སྦྱར་ནས་འཕོ་བའི་རྣམ་གཞག་མཛད་པ་ནི།རྒྱུད་དོན་མན་ངག་གིས་གྱེ་བའི་སྲོལ་ཕུལ་དུ་ཕྱིན་པར་སྣང་ངོ་།།དེས་ན་རང་ཅག་རྣམས་ཀྱིས་མགོན་པོ་འོད་དཔག་
མེད་ལ་བརྟེན་པའི་འཕོ་བ་ཉམས་སུ་ལེན་པ་འབྲེལ་ཆེ་ཞིང་བྱིན་རླབས་དང་དགོས་པ་ཁྱད་པར་ཅན་དུ་མ་ཞིག་ཡོད་ལ།དེའི་རྒྱུ་མཚན་ཡང་རྒྱལ་བ་ཀུན་གཟིགས་ཀྱི་ཞིང་ནི་སྣོད་བཅུད་ཀྱི་ཡོན་ཏན་བཟང་ཆེས་པས་བསོད་ནམས་དམན

པ་རྣམས་ཀྱིས་རྒྱུ་ཚོགས་བསྒྲུ་བ་དཀའ་བར་མ་ཟད་ས་ཐོབ་པའི་བྱང་ཆུབ་སེམས་དཔའ་མ་གཏོགས་དེར་སྐྱེ་མི་ཐུབ་པ་དང་།འགའ་ཞིག་ནི་དེར་སྐྱེ་ཐུབ་ཀྱང་དེ་ནས་ངན་སོང་དུ་ལྡོག་པའང་སྲིད་པས་དགོས་པ་མི་གྲུབ།མཚམས
མེད་དང་དམ་པའི་ཆོས་སྤང་བ་མ་གཏོགས་སྨོན་ལོམ་བཏབ་ན་སྐྱེ་བར་ནུས་པ་དང་སྐྱེས་ནས་ཕྱིར་མི་ལྡོག་པ་ནི་བདེ་བ་ཅན་གྱི་ཞིང་ཡིན་ནོ།།དེའང་བདེ་བ་ཅན་གྱི་ཞིང་བཀོད་ཀྱི་མདོ་ལས།ཀུན་དགའ་བོ།སེམས་ཅན་གང་དག་དེ་བཞིན
གཤེགས་པ་དེའི་རྣམ་པ་ཡང་དང་ཡང་དུ་ཡིད་ལ་བྱེད་པ་དང་།དགེ་བའི་རྩ་བ་མང་པོ་དཔག་ཏུ་མེད་པ་བསྐྱེད་པ་དང་།བྱང་ཆུབ་ཏུ་སེམས་བསྐྱེད་པ་ཡོངས་སུ་བསྔོས་ཏེ་འཇིག་རྟེན་གྱི་ཁམས་དེར་སྐྱེ་བར་སྨོན་ལམ་འདེབས་པ་དེ་དག་འཆི་བའི
དུས་ས་ཉེ་བར་གནས་པ་ན་དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་འོད་དཔག་མེད་དེ་དགེ་སློང་གི་ཚོགས་དུ་མས་ཡོངས་སུ་བསྐོར་ཞིང་མདུན་གྱིས་བལྟས་ནས་བཞུགས་པར་གྱུར་ཏེ།དེ་དག་གིས་བཅོམ་ལྡན་འདས་
འོད་དཔག་མེད་དེ་མཐོང་ནས་རབ་ཏུ་དངས་པའི་སེམས་ཀྱིས་ཤི་འཕོས་ཏེ།འཇིག་རྟེན་གྱི་ཁམས་བདེ་བ་ཅན་དེ་ཉིད་དུ་སྐྱེ་བར་འགྱུར་རོ།།ཞེས་གསུངས་ཤིང་།བཅོམ་ལྡན་འདས་ཚེ་དཔག་མེད་རང་ཉིད་ཀྱིས་ཀྱང་།ངས་ནི་སྔོན་ཚེ་སྨོན་ལམ
འདི་སྐད་བཏབ།།སེམས་ཅན་གང་གིས་ང་ཡི་མིང་ཐོས་ན།།ང་ཡི་ཞིང་དུ་རྟག་ཏུ་འོང་བར་ཤོག།ང་ཡི་སྨོན་ལམ་བཟང་པོ་དེ་རྫོགས་པས།།འཇིག་རྟེན་ཁམས་མང་དག་ནས་སེམས་ཅན་འོང་།།དེ་དག་ང་ཡི་ཞིང་དུ་ལྷགས་ནས་ནི།།དེ

དག་སྐྱེ་བ་གཅིག་ལས་ཕྱིར་མི་ལྡོག།ཅེས་མགོན་པོ་འོད་དཔག་མེད་ཀྱི་མཚན་ཐོས་པ་དང་།ཞིང་དེའི་ཡོན་ཏན་ཡིད་ལ་ཡང་ཡང་སེམས་པ།བྱང་ཆུབ་ཏུ་སེམས་བསྐྱེད་པ།སྤྱོད་པ་ཕྱིན་དྲུག་གི་གསལ་བའི་དབྱེ་བ་མཐའ
དག་ལ་སློབ་པ།རྒྱལ་བ་འོད་དཔག་མེད་དང་སྨན་གྱི་བུའི་མཚན་ནས་བརྗོད་ཅིང་སྔགས་བཟླ་བ།དེ་གཉིས་ཀྱི་སྐུ་བཞེངས་པ།དེའི་གསུང་རབ་འབྲི་ཀློག།ཞིང་དེར་སྐྱེ་བའི་སྨོན་ལམ་བཏབ་ན་ཞིང་དེར་སྐྱེས་ནས་ངན་སོང་དུ་ཕྱིར་ལྡོག་པ་གཏན་མི་
སྲིད་པར་སྟོན་མཆོག་བླ་ན་མེད་པ་གཉིས་ཀྱི་བསླུ་བ་མེད་པའི་བཀའ་བདེན་པས་ཞལ་གྱིས་བཞེས་པ་དང་།བདག་ཅག་གི་སྟོན་པས་ཀྱང་ཞིང་འདིའི་གདུལ་བྱ་ལ་དགོངས་ནས་གསུང་རབ་རྣམས་སུ།སངས་རྒྱས་ཀྱི་མཚན་དང་།གཟུངས་
སྔགས་མང་པོའི་ཕན་ཡོན་བདེ་བ་ཅན་དུ་སྐྱེ་བ་མང་དུ་གསུངས་ཤིང་།རྗེ་བཙུན་འཇམ་པའི་དབྱངས་ཀྱིས་དོན་གྱི་ངོ་བོ་དང་གོ་རིམ་སོགས་གསུངས་པ་ལ་བརྟེན་ནས་རྗེ་བདག་ཉིད་ཆེན་པོས་བདེ་བ་ཅན་དུ་སྐྱེ་བ་འཛིན་པའི་སྨོན་ལམ་ཞིང་མཆོག་སྒོ
བྱེད་མཛད་པ་སོགས་དམ་པ་གོང་མའི་རྣམ་ཐར་གསུང་སྨོས་སོགས་ལ་ཡིད་ཆེས་བསྐྱེད།ཞིང་བཀོད་ཀྱི་མདོ་སོགས་ལ་ཡང་ཡང་བལྟས་ནས་བདེ་བ་ཅན་དུ་སྐྱེ་བ་ལ་འདོད་པ་དང་།དང་བ་དང་།ཡིད་ཆེས་པའི་དད་པ་བསྐྱེད་པ་གལ་ཆེ།དེ
ལྟ་བུའི་དགོས་པ་དང་གནད་ཁྱད་པར་ཅན་དང་ལྡན་པའི་གདམས་པ་འདི་ལྟ་བུ་ནི་འཇིག་རྟེན་ན་དཔའ་བོ་གཡུལ་དུ་འཇུག་པ་ལ་གོ་ཆའི་གྲབ་ངེས་པར་བྱེད་དགོས་པ་བཞིན་རང་ཅག་ལམ་སྣ་མ་ཟིན་པར་འཆི་བའི་དུས་བྱེད་དགོས་པ་རྣམས་ལ་

དེངེས་པར་མཁོ་བ་ཡིན།དེའང་འཆི་ཁར་ཉམས་ལེན་བྱེད་སྙམ་པ་ཙམ་གྱིས་མི་ཆོག་སྟེ།དེ་སྐབས་གནད་གཅོད་སོགས་ཀྱིས་རང་དབང་འདུས་པ་ཡོད་པ་དཀའ་ཞིང་།རྟ་རྒྱུག་པ་ལ་སྔོན་དུ་དཀྱུས་ས་བསྟན་དགོས་པ་བཞིན་ད་ལྟ་ཉིད
ནས་སྐྱོངས་དགོས་སོ།།དེ་ལྟར་ཕན་ཡོན་རྒྱ་ཆེར་བསྔགས་པ་དང་མཐུན་པའི་ཉམས་ལེན་ལ་རང་དོན་དུ་འཕོ་བ་སྦྱངས་པ་དང་།ལས་ལ་སྦྱར་བ།གཞན་ལ་འཕོ་བ་འདེབས་པ་རྣམས་ཡོད་པ་ལས།དང་པོ་ལ་སྔོན་འགྲོ།།
དངོས་གཞི།རྗེས་ཀྱི་རིམ་པ་དང་གསུམ།དང་པོ་ནི།ཞིང་སྐྱོང་བའི་བསམ་པས་གནས་ཁང་བྱི་དོར་བྱས་ལ།ནུབ་ཕྱོགས་སམ་གང་བདེའི་གནས་སུ་བདེ་བ་ཅན་གྱི་ཞིང་བཀོད་ཀྱི་བྲིས་ཟང་ཡོད་ན་རབ།དེ་མིན་འོད་དཔག
མེད་ཀྱི་བྲིས་འབུར་གྱི་སྐུ་བརྙན་སོགས་སྐུ་གསུང་ཐུགས་རྟེན་གྱི་དྲུང་དུ་མཆོད་པ་གཡོ་མེད་ཅིང་བཀོད་པས་མཛེས་པར་བཤམ།རང་ཉིད་ཁ་དེར་ཕྱོགས་པའམ་གྱོགས་པར་མོས་ནས་ལུས་རྣམ་སྣང་གི་ཆོས་བདུན་ལྡན་ནམ།
མ་མཐའ་ཐུན་གྱི་རིང་ལ་ལུས་ལ་གནོད་པ་མི་འབྱུང་བའི་བག་དང་ལྡན་པར་བྱ།དེ་ནས་རང་གི་རྒྱུད་ལ་ཀུན་སློང་ཇི་ལྟར་འདུག་བརྟག་ནས་ཚེ་འདིའི་རྙེད་བཀུར་སྤྱན་གྲགས་སོགས་དང་རང་ཉིད་ལུས་སེམས་བདེ་བ་ཙམ་ཞིག་གི་ཕྱིར་ཞིང་
དེར་སྐྱེ་བ་དོན་དུ་གཉེར་བའི་ཀུན་སློང་ངན་པ་ཇི་ལྟར་འདུག་ཀྱང་སྣ་བུག་གཡས་ནས་རླུང་ཕྱིར་འབུད་པ་དང་འགྲོགས་ནས་ལྷག་མེད་དུ་སོང་བའི་མོས་པ་དང་།སངས་རྒྱས་བྱང་སེམས་ཀྱི་བྱིན་རླབས་འོད་ཟེར་དཀར་པོའི་རྣམ་པར་སྒ

བུག་གཡོན་ནས་རླུང་རྔུབ་པ་དང་མཉམ་དུ་རང་རྒྱུད་ལ་ཐིམ་པའི་མོས་པ་བྱ།དང་པོ་ནས་དགེ་བའི་རྣམ་རྟོག་སྐྱེ་ཞིང་འདུག་ན་རླུང་ཕྱིར་འབུད་མི་རུང་ངོ་།།དེ་ནས་ག་རེ་བདག་གིས་རྙེད་པར་དཀའ་ཞིང་རྙེད་ན་དོན་ཆེ་བའི
དལ་འབྱོར་གྱི་རྟེན་བཟང་པོ་ཐོབ།ཐོབ་པ་འདིའང་རིང་དུ་མི་གནས་པར་ངེས་པར་འདོར་དགོས།ཡས་འབྲས་ངེས་པ་ཅན་མ་བྱས་པ་དང་མི་འཕྲད།བྱས་པ་ཆུད་མི་ཟ་བས་ཤི་བའི་འོག་ཏུ་མི་དགེ་བའི་དབང་གིས་འགྲོ་ས་ངན་སོང་ལས
འོས་མེད་ཅིང་།དེར་ཚ་དམྱལ་དུ་སྐྱེས་ན་འོག་ཐམས་ཅད་ལྕགས་བསྲེག་གི་ས་གཞི།ཁོར་ཡུག་ཐམས་ཅད་ལྕགས་བསྲེག་གི་རླ་བས་བསྐོར་བའི་དབུས་སུ་སྔགས་ཟངས་དུ་འཚེད་པ་སོགས་ཀྱི་སྡུག་བསྔལ་དང་།གྲང་དཀྱིལ་དུ་སྐྱེས
་འོག་ཐམས་ཅད་འཁྱག་རོམ་གྱི་ཐང་།ཁོར་ཡུག་ཐམས་ཅད་གངས་ཀྱི་རྣ་བས་བསྐོར་བའི་དབུས་སུ་གྲང་བའི་སྡུག་བསྔལ་དང་།ཡི་དྲགས་ལ་བཀྲེས་སྐོམ་དང་།དུད་འགྲོ་ལ་གླེན་སྨུག་བཀོལ་སྤྱད་སོགས་ཀྱི་སྡུག་བསྔལ་བསམ་གྱིས་མི་ཁྱབ
ལ།གལ་ཏེ་དགེ་བའི་དབང་གིས་བདེ་འགྲོར་སྐྱེས་ཀྱང་།མི་ལ་སྐྱེ་རྒ་ན་འཆིའི་སྡུག་བསྔལ་དང་།ལྷ་འགའ་ཞིག་བྱིས་པ་རྩེད་མོར་གཡེང་བ་ལྟར་འདོད་ཡོན་གྱིས་གཡེངས་ཤིང་།འགའ་ཞིག་ནི་བྱིས་པ་གཉིད་ལོག་པ་ལྟར་ཏིང་ངེ་འཛིན
གྱིས་མྱོས་ནས་དགེ་བ་བསྒྲུབ་པའི་མཐུ་མེད་པ་དང་།ལྷ་མིན་རྣམས་ནི་ལུས་གཅོད་དྲལ་གྱིས་སྡུག་བསྔལ་བ་སོགས་རང་ཉམས་ལ་དཔག་ཏེ་ལེགས་པར་བསམ།རང་ཉིད་དེ་ལྟ་བུས་མནར་བ་ལྟར་མ་སེམས་ཅན་ཐམས་ཅད་ཀྱང

སྡུག་བསྔལ་གྱིས་མནར།སྡུག་བསྔལ་གྱིས་མནར་བའི་སེམས་ཅན་འདི་རྣམས་ལ་བདག་གི་མ་མ་བྱས་པ་གཅིག་ཀྱང་མེད།རེ་རེས་ཀྱང་མ་བྱས་པ་ལ་གྲངས་ཀྱིས་མི་ཆོད།མ་ནམ་བྱས་རེས་ཀྱིས་ཤ་ཐང་ཐང་དུ་འབད་པས
དྲིན་གྱིས་བསྐྱང་།དེས་ན་མ་འདི་རྣམས་བདེ་བ་ལ་འགོད་པ་དང་སྡུག་བསྔལ་ལས་སྐྱོབ་པའི་ཁུར་བདག་ལ་བབས་ཀྱང་ད་ལྷའི་ཁ་ཐབས་འདིས་དེ་འདྲ་མི་ནུས་པས།སྔོན་གྱི་ཐུགས་བསྐྱེད་སྨོན་ལམ་རྨད་དུ་བྱུང་བ་རྒྱལ་བ་ཀུན
གྱིས་མཆོག་ཏུ་བསྔགས་པའི་འདྲེན་པ་བཅོམ་ལྡན་འདས་མགོན་པོ་འོད་དཔག་མེད་ཀྱི་གོ་འཕང་ཐོབ་པར་བྱ།དེའང་ཚེ་ཐུང་འདི་ལྟ་བུར་ཐོབ་དཀའ་ཞིང་།ཕྱི་མར་གར་སྐྱེ་བའི་གདེངས་མེད་པས།བདག་འདི་ནས་ཞིང་མཆོག་བདེ་བ་ཅན་དུ
འཕོས་ནས་མགོན་པོ་འོད་དཔག་མེད་ཀྱི་གསུང་གི་བདུད་རྩི་མྱངས་ཏེ་རྒྱལ་སྲས་ཀྱི་སྤྱོད་པ་ལ་བསླབ་པར་བྱའོ་སྙམ་དུ་བསམ་ནས།ངག་ཏུ།མི་མཇེད་ཞིང་ནས་ནུབ་ཀྱི་ཕྱོགས་ཉིད་དུ།།བྱེ་བ་ཁྲག་ཁྲིག་བརྒྱ་སྟོང་སངས་རྒྱས་ཀྱི།།
ཞིང་ཁམས་རྣམས་ནི་འདས་པར་གྱུར་པ་ན།།རྨད་བྱུང་བདེ་བ་ཅན་ཞེས་བྱ་བ་ཡོད།།དེ་ནི་ས་གཞི་རིན་ཆེན་དུ་མས་སྤྲས།།ཤིན་ཏུ་ཉམས་དགའ་ལག་མཐིལ་ལྟ་བུ་མཉམ།།རིན་ཆེན་ལས་གྲུབ་རི་བོ་མ་གཏོགས་པ།།ནག་པོའི་རི
རྣམས་ཀུན་གྱིས་དབེན་ཞིང་གཙང་།།མཛེས་ཤིང་རྣམ་དག་ཞིང་གི་ཡིད་འོང་མཐའ།།རིན་ཆེན་བདུན་གྱི་ཆུ་ཤིང་ལྗོན་པ་དང་།།རིན་ཆེན་ཏ་ལའི་ཤིང་གི་ཕྲེང་བ་ཡིས།།ཡོངས་སུ་བསྐོར་བ་སྐར་མས་ཟླ་བ་བཞིན།།གསེར་དངུལ

བཻ་ཌཱུརྱ་དང་ཤེལ་དང་སྤུག།མུ་ཏིག་དམར་པོ་རྡོ་ཡི་སྙིང་པོ་སྟེ།།རིན་ཆེན་བདུན་ལས་གྲུབ་པའི་སྔོན་པ་ནི།།ཡིད་ལ་བསམ་དགུའི་རྒྱན་བཟང་དཔག་མེད་འཕྱང་།།ཤིང་གི་རྩ་བ་སྡོང་བུ་ཡལ་ག་སོགས།།འཇམ
ཞིང་རེག་ན་བདེ་སྟེར་དྲི་ཞིམ་ལྡང་།།དྲི་ཡི་བཞོན་པས་བསྐྱོད་ཚེ་རྣར་སྙན་པའི།།མཉན་པས་ཆོག་མི་ཤེས་པའི་སྒྲ་རྣམས་འབྱུང་།།དག་པའི་སེམས་ཅན་རྣམས་ཀྱི་ཉེར་འཚོའི་གཞིར།།ཡིད་འཛིན་ཏ་མ་ལ་དང་ཨ་ཀ་རུ།།རྒྱ་སྤོས་ཙན
དན་སྤྲུལ་སྙིང་གིས་བསྒོས་པའི།།ཉལ་འགྲོའི་རྒྱུན་རྣམས་སྒྲ་སྙན་སྒྲོག་ཅིང་འབབ།།རབ་འབྱམས་སྨོན་ལམ་སྟོབས་ལས་འོང་བ་ཡི།།རིན་ཆེན་པདྨོས་བསྐྲུན་པའི་འོད་ཟེར་རྩེར།།དམ་ཆོས་སྦྲང་རྩིའི་དགའ་སྟོན་འགྱེད་པ་ཡི།།
སྦྲུལ་སྐུས་གདུལ་བྱའི་བུང་བ་ཚིམ་པར་མཛད།།ཡིད་ལ་རེ་བ་རྫོགས་བྱེད་ལོངས་སྤྱོད་སོགས།།ཕུན་ཚོགས་འབྱོར་པས་ས་དང་བར་སྣང་ཀུན།།མི་མཉམ་མེད་པར་ཡོངས་སུ་དཀྲིགས་པ་ནི།།གསེར་གྱི་ས་གཞི་ཆེ་ལ་ཆུ་གཏེར་
བཞིན།།དག་པའི་སེམས་ཅན་ཁམས་བཟང་གིས་སྤྲུལ་པ།།མཚན་དཔེའི་རྒྱན་གྱིས་ལུས་ནི་རབ་ཏུ་མཛེས།།ཡོན་ཏན་དུ་མས་རྒྱུད་ནི་ལེགས་པར་གཏམས།།གནས་སྐབས་ཀུན་ཏུ་ཆོས་ཀྱི་དགའ་བས་འཚོ།།ཀློག་བཞིན
འཁྲུགས་པའི་ཐོགས་མེད་རྫུ་འཕྲུལ་གྱིས།།ཞིང་མང་བགྲོད་ནས་རྒྱལ་བའི་སྤྱན་སྔ་རུ།།རབ་འབྱམས་ཚོགས་གཉིས་བསྐྲུན་ནས་སླར་ཡང་ནི།།རང་གི་ཞིང་དུ་དགའ་བདེས་རོལ་བར་མཛད།།ཡེ་ཤེས་རྒྱ་མཚོས་སེམས་

ཅན་རྒྱ་མཚོའི་ཕྱིར།།སྙིང་སྟོབས་རྒྱ་མཚོས་མ་ཞུམ་གོ་བགོས་ཤིང་།།རྒྱལ་བ་རྒྱ་མཚོའི་དྲུང་དུ་ཐུགས་བསྐྱེད་ནས།།ཐོས་པ་རྒྱ་མཚོ་ཚོལ་བས་ངོམས་པ་མེད།།མ་ལུས་ཆོས་ཀྱི་ཚུལ་ལ་རབ་ཏུ་མཁས།།འཇིག་རྟེན་འདས་པའི་གཏམ
གྱི་སྙིང་པོ་རྟོགས།།ཆོས་ཀྱི་གཏམ་ལ་ནམ་ཡང་འཇིགས་པ་མེད།།རྟག་ཏུ་སེམས་ཅན་གྲོལ་བར་བྱེད་ལྷ་བརྩོན།།འདི་ཡི་འདྲེན་པའི་གཙོ་བོ་འོད་དཔག་མེད།།སྐུ་མདོག་དམར་པོ་མཚན་དཔེའི་གཟི་འོད་འབར།།འཛུམ་པའི་ཞལ་ལྡན་གཙུག
ཏོར་ནོར་བུས་མཛེས།།ཕྱགུ་གཉིས་མཉམ་གཞག་དྲང་སྲོང་སྣོད་མཆོག་འཛིན།།ཆོས་གོས་གསུམ་ལྡན་འོད་སྟོང་འབར་བའི་དབུས།།ཞབས་གཉིས་རྡོ་རྗེ་དཀྱིལ་ཀྲུང་ཚུལ་གྱིས་བཞུགས།།ཐུབ་མཆོག་དེ་ཡི་རིགས་སུ་སྐྱེས་གྱུར་པ།།
རྒྱལ་བའི་གདུང་ཚོབ་གྲགས་ལྡན་དཔའ་བོ་ཆེ།།སྤྱན་རས་གཟིགས་དང་གསང་འཛིན་མཐུ་ཆེན་ཐོབ།།འཇམ་དབྱངས་ས་སྙིང་སྒྲིབ་པ་རྣམ་པར་སེལ།།ནམ་མཁའི་སྙིང་པོ་བྱམས་པ་ཀུན་བཟང་སོགས།།དག་པའི་ཞིང་གི་རྒྱལ་
སྲས་རྣམས་ཀྱིས་བསྐོར།།དཔག་ཚད་སྟོང་དང་དྲུག་བརྒྱར་རབ་མཐོ་ཞིང་།།ཡལ་ག་ལོ་མ་བརྒྱད་བརྒྱའི་བར་དུ་འཕྱང་།།རྩ་བའི་སྦོམ་ནི་དཔག་ཚད་ལྔ་བརྒྱ་པ།།རིན་ཆེན་དུ་མས་སྦས་པའི་བྱང་ཆུབ་ཤིང་།།དེ་ཡི་དྲུང་ན་ཉེར
མཛེས་རྒྱལ་བ་ཁྱོད།།འོད་དང་གཟི་བརྗིད་ཕ་མཐའ་མི་མངོན་ཞིང་།།འཁོར་དང་སྐུ་ཚེ་ཚད་བཟུང་མི་ནུས་པར།།འགྲོ་བའི་སྐྱབས་སུ་བཞུགས་ལ་ཕྱག་འཚལ་ལོ།།ཞེས་དམིགས་པ་མ་གཡེངས་པར་དལ་བུས་བརྗོད་ཅིང

འོད་དཔག་མེད་ཀྱི་དྲུང་དུ་རང་སྐྱེ་གནས་ཀྱི་པདྨ་ཁ་མ་ཕྱེ་བ་དང་བཅས་ལེགས་པར་གསལ་བཏབ།ཞིང་གི་ཡོན་ཏན་ཐམས་ཅད་མིག་གིས་མཐོང་བ་སྙམ་བྱེད་པ་དང་།སྟོན་མཆོག་དེའི་གསུང་ཆོས་ཀྱི་སྒྲ་རྣ་བས་སྙང་
ལྷལྟུ་བར་ཐོས་པའི་མོས་པ་ཐུགས་དྲག་པོ་ཡུན་མི་ཐུང་ཙམ་བྱ།དེ་ལྟར་ཚོགས་ཞིང་གསལ་བཏབ་ལ་སྒྲུབས་འགྲོའི་རྒྱ་ཚོགས་རྣམས་ཡིད་ཡུལ་དུ་དྲན་བཞིན་པར།ཕྱོགས་བཅུ་དྲུས་གསུམ་གྱི་དེ་བཞིན་གཤེགས་པ་ཐམས་ཅད་ཀྱི་སྐུ་གསུང
ཐུགས་ཡོན་ཏན་འཕྲིན་ལས་ཐམས་ཅད་ཀྱི་ངོ་བོར་གྱུར་པ།ཆོས་